**Iepirkuma līgums**

Daugavpilī 2017.gada 26.septembrī

Sabiedrība ar ierobežotu atbildību “LABIEKĀRTOŠANA-D”, reģistrācijas numurs 41503003033, juridiskā adrese: 1.Pasažiera 6, Daugavpils, LV-5401, turpmāk - Pasūtītājs, kuru pārstāv uz statūtu pamata tās valdes loceklis Mečislavs Truskovskis, no vienas puses, un Sabiedrība ar ierobežotu atbildību "DUBIKI", reģistrācijas numurs 41503028323, juridiskā adrese: Daugavpils nov., Vecsalienas pag., Červonka, "Červonka-1", LV-5400, turpmāk - Izpildītājs, kuru uz statūtu pamata pārstāv tās valdes priekšsēdētājs Jevgeņijs Dubovskis, no otras puses, pamatojoties uz Pasūtītāja rīkotās iepirkuma procedūras “**Traktortehnikas ar smalcinātāju bez operatora ekspluatācijas noma uz noteiktu laiku**” , identifikācijas Nr. L 2017/21, rezultātiem (21.09.2017. Protokols Nr.4), noslēdza šādu iepirkuma līgumu, turpmāk tekstā “Līgums”, par sekojošu:

1. **LĪGUMA PRIEKŠMETS**
	1. Izpildītājs nodod, bet Pasūtītājs pieņem atlīdzības lietošanā (ekspluatācijas nomā) Izpildītāja īpašumā/valdījumā esošu traktoru VOLVO BM -2654, reģ. Nr.T8485LA, ar smalcinātāju: SAMASZ KPBR 200 (turpmāk arī iekārta), saskaņā ar Tehnisko un finanšu piedāvājumu, kas ir Līguma neatņemamas sastāvdaļas (turpmāk – Pakalpojums).
	2. Kopējā līgumcena par Līguma 1.1. punktā noteikto Pakalpojumu ir līdz EUR 30 000, 00 (trīsdesmit tūkstoši euro, 00 centi) bez pievienotās vērtības nodokļa (PVN). Pasūtītājam nav pienākums izlietot visu Līguma summu bez PVN.

1.3. Iekārtas lietošanas mērķis: pļavu un nogāžu kopšana.

1.4. Iekārtas lietošanas vieta: Daugavpils pilsētas administratīvajā teritorijā.

1. **PAKALPOJUMA CENA**

2.1. Pakalpojuma cena norādīta Līguma 2. pielikumā „Finanšu piedāvājums” saskaņā ar Izpildītāja piedāvājumu Iepirkumā, un sastāda 27,00 EUR bez PVN par 1 (vienu) darba stundu. Pasūtītājs apmaksā Pakalpojumu par iekārtas faktiski nostrādāto laiku, kuru puses fiksē pakalpojumu pieņemšanas nodošanas aktā.

2.2. Pakalpojuma cenā ir iekļauti visas ar Pakalpojuma sniegšanu saistītās izmaksas, kā arī visi iespējamie riski, kas saistīti ar tirgus cenu svārstībām Līguma darbības laikā.

2.3. Izpildītājs Pakalpojuma cenu nedrīkst paaugstināt Līguma darbības laikā, izņemot gadījumu, ja mainās valsts nodokļu un nodevu likme, ar ko tiek aplikts Pakalpojums. Izpildītājam Pakalpojuma cenas paaugstināšanu iepriekš rakstiski jāsaskaņo ar Pasūtītāju.

1. **Apmaksas kārtība**
	1. Pasūtītājs veic apmaksu par kvalitatīvu, Līguma noteikumiem un normatīvajiem aktiem atbilstoši saņemtu Pakalpojumu 30 (trīsdesmit) kalendāro dienu laikā pēc rēķina, kas tiek izrakstīts pamatojoties uz abpusēji parakstītu Pakalpojuma nodošanas-pieņemšanas akta, saņemšanas dienas.
	2. Izpildītājs, izrakstot rēķinu, piemēro PVN likmi spēkā esošajos normatīvajos aktos noteiktajā kārtībā un apmērā.
	3. Izpildītājs rēķinā norāda Pasūtītāja piešķirto Līguma numuru, datumu, Pakalpojuma nosaukumu.
	4. Par apmaksas dienu tiek uzskatīta diena, kad Pasūtītājs veicis bankas pārskaitījumu uz Izpildītāja Līgumā norādīto bankas kontu.
	5. Katra no Pusēm sedz savus izdevumus par bankas pakalpojumiem, kas saistīti ar naudas paskaitījumiem.
	6. Ja Pakalpojums veikts nekvalitatīvi vai neatbilst Līguma nosacījumiem, par ko ir sastādīts akts par konstatētajām neatbilstībām, apmaksas termiņš tiek pagarināts attiecīgi par tādu laika periodu, kādā tiek novērsti aktā norādītie trūkumi.
2. **Pakalpojuma pasūtīšana, izpilde un pieņemšana**
	1. Pasūtītājs pasūta Pakalpojumu pēc nepieciešamības, nosūtot Izpildītājam pieprasījumu (turpmāk – Pieprasījums) uz e-pasta adresi dubiki@inbox.lv un informējot pa tālruni (tālr.:29121830) Izpildītāju par Pieprasījuma nosūtīšanu.
	2. Pieprasījumu veic Līgumā norādītā persona un Pieprasījumā norāda:
		1. Pakalpojuma nosaukumu;
		2. Pakalpojuma apjomu un ilgumu;
		3. Pasūtītāja kontaktpersonas vārdu, uzvārdu un tālruņa numuru, kurš pieņems Pakalpojumu, parakstīs Pakalpojuma nodošanas – pieņemšanas aktu.
	3. Pakalpojuma uzsākšanas izpildes termiņš ir 2 (divu) stundu laikā no Pieprasījuma nosūtīšanas (elektroniski un informējot pa tālruni) dienas.
	4. Pasūtītājs ir tiesīgs jebkurā Pakalpojuma izpildes stadijā veikt Pakalpojuma izpildes kontroli.
	5. Ja Izpildītājs neievēro Pakalpojuma izpildes termiņus, Pasūtītājs sagatavo un nosūta Izpildītājam rakstveida brīdinājumu.
	6. Par iekārtas nodošanu un pieņemšanu tiek sastādīts un abpusēji parakstīts iekārtas nodošanas – pieņemšanas akts.
	7. Pasūtītājam ir tiesības pārbaudīt un nepieņemt iekārtu, un neparakstīt nodošanas – pieņemšanas aktu, ja iekārta piegādāta neatbilstoši Līguma noteikumiem. Šajā gadījumā Pasūtītāja pārstāvis, pieaicinot Izpildītāja pārstāvi, sastāda aktu par konstatētajām neatbilstībām. Izpildītājs 1 (vienu) stundu laikā vai citā Pusēm saskaņotā termiņā novērš aktā konstatētos trūkumus un defektus.
	8. Ja Izpildītājs aktu par konstatētajām neatbilstībām neparaksta, tad to paraksta Pasūtītājs vienpusēji. Pasūtītājs aktu par konstatētajām neatbilstībām elektroniski nosūta uz Līgumā norādīto Izpildītāja e-pastu, uz kuru nosūtīts Pieprasījums. Šajā gadījumā Izpildītājs uz sava rēķina novērš aktā konstatētos trūkumus Līguma noteiktajā vai Pušu saskaņotā termiņā un pilda Pakalpojuma izpildes termiņa nokavējuma sankcijas, ja ir iestājies Pakalpojuma izpildes termiņa nokavējums.
3. **Pakalpojuma kvalitāte**
	1. Ar kvalitatīvu, Līguma prasībām atbilstošu Pakalpojumu Līguma ietvaros saprotams Pakalpojums, kas atbilst Līguma noteikumiem, normatīvajos aktos noteiktajām prasībām attiecībā uz Pakalpojuma izpildes kvalitāti un Izpildītāja piedāvājumam Iepirkumā.
	2. Izpildītājs garantē veiktā Pakalpojuma atbilstību Līguma nosacījumiem.
4. **Pušu tiesības un pienākumi**
	1. Pasūtītājs:
		1. nodrošina Izpildītāja darbinieku un transporta iekļūšanu un atrašanos Pakalpojuma izpildes vietā (ja ir nepieciešams);
		2. samaksā par Pasūtītāja pieņemto Pakalpojumu Līgumā noteiktajā kārtībā.
	2. Izpildītājs:
		1. ar saviem resursiem sniedz Pasūtītājam kvalitatīvu un Līguma noteikumiem atbilstošu Pakalpojumu;
		2. saskaņo Pakalpojuma uzsākšanas laiku;
		3. Pakalpojuma izpildē ievēro Pasūtītāja norādījumus un atbild par spēkā esošo drošības tehnikas/ darba drošības/ vides aizsardzības un citu normatīvo aktu, kas attiecās uz Pakalpojuma izpildes kārtību un kvalitāti, ievērošanu;
		4. pēc Pasūtītāja pieprasījuma sniedz pilnu informāciju par Pakalpojuma izpildes gaitu un nepieciešamības gadījumā sniedz visu nepieciešamo informāciju, kas ir Izpildītāja rīcībā un ir saistīta ar Līguma izpildi.
5. **Pušu mantiskā atbildība**
	1. Gadījumā, ja Pasūtītājs neievēro Līgumā noteikto Pakalpojuma apmaksas termiņu, Izpildītājam ir tiesības aprēķināt Pasūtītājam līgumsodu 0,1 % (nulle komats viena procenta) apmērā no termiņā neapmaksātās summas bez PVN par katru nokavēto kalendāro dienu, bet ne vairāk kā 10 % (desmit procenti) no termiņā neapmaksātās summas bez PVN. Līgumsodu Pasūtītājs samaksā 10 (desmit) darba dienu laikā pēc Izpildītāja rēķina par līgumsodu nosūtīšanas dienas.
	2. Gadījumā, ja Izpildītājs neievēro Līgumā noteikto Pakalpojuma izpildes termiņu, Pasūtītājam ir tiesības aprēķināt Izpildītājam līgumsodu 1 (vienas) stundas piesaistītās iekārtas tarifa likmes apmērā, par katru nokavēto stundu, bet ne vairāk, kā 10% (desmit procenti) no Līguma kopējās summas bez PVN. Līgumsodu Izpildītājs samaksā 10 (desmit) darba dienu laikā pēc Pasūtītāja rēķina par līgumsodu nosūtīšanas dienas.
	3. Gadījumā, ja Izpildītājs atkārtoti veicis Pakalpojumu nekvalitatīvi, Līguma noteikumiem neatbilstoši, par ko ir sastādīts akts par konstatētajiem trūkumiem, Pasūtītājam ir tiesības aprēķināt Izpildītājam līgumsodu 150,00 EUR (viens simts piecdesmit *euro* un 00 centi) apmērā bez PVN. Līgumsodu Pasūtītājs samaksā 10 (desmit) darba dienu laikā pēc Pasūtītāja rēķina par līgumsodu nosūtīšanas dienas.
	4. Ja Izpildītājs atsakās pildīt Pakalpojumu, Pasūtītājam ir tiesības aprēķināt Izpildītājam līgumsodu 500,00 EUR (pieci simti *euro* un 00 centi) apmērā par katru šādu gadījumu. Līgumsodu Izpildītājs samaksā 10 (desmit) darba dienu laikā pēc Pasūtītāja rēķina par līgumsodu nosūtīšanas dienas.
	5. Pasūtītājam ir tiesības ieskaita kārtībā samazināt maksājamo naudas summu par pieņemto Pakalpojumu tādā apmērā, kāda ir Līguma noteiktajā kārtībā aprēķinātā līgumsoda summa Izpildītājam.
	6. Gadījumā, ja Izpildītāja Līgumā noteikto termiņu neievērošanas vai nekvalitatīvi veikta Pakalpojuma rezultātā Pasūtītājam ir radīti zaudējumi, Izpildītājs tos sedz pilnā apmērā.
	7. Līgumsoda samaksa neatbrīvo Puses no saistību izpildes.
6. **Nepārvarama vara**
	1. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt, un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, valsts un pašvaldību institūciju rīcība un to pieņemtie normatīvie akti, lēmumi un rīkojumi, civiliedzīvotāju nemieri, citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
	2. Pusēm ir tiesības pagarināt Līguma nosacījumu izpildes termiņus par laika posmu, kurā darbojas nepārvarama vara, ja Puse ne vēlāk par 3 (trīs) darba dienām no nepārvaramas varas iestāšanās dienas rakstiski paziņo otrai Pusei par neiespējamību pildīt savas saistības.
	3. Nesavlaicīga paziņojuma par nepārvaramas varas sākumu un beigu laiku gadījumā Puses netiek atbrīvotas no saistību izpildes.
	4. Ja nepārvaramas varas dēļ Līguma izpilde aizkavējas ilgāk par 30 (trīsdesmit) kalendārajām dienām, katra Puse ir tiesīga vienpusēji lauzt Līgumu, par to rakstveidā brīdinot otru Pusi.
	5. Ja Līgums tiek atcelts nepārvaramas varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus vai pieprasīt kompensāciju par jebkura veida zaudējumiem.
7. **Līguma darbības termiņš, grozījumu veikšana Līgumā un Līguma izbeigšana**
	1. Līgums stājas spēkā ar tā abpusēju parakstīšanu.
	2. Līgums ir spēkā 24 (divdesmit četrus) mēnešus vai līdz Līguma summas bez PVN apguvei. Gadījumā, ja līdz Līguma darbības termiņa beigām kopējā līgumcena nav izlietota, Līgums ir spēkā kamēr tiek izlietota kopējā līgumcena.
	3. Puses var izbeigt Līgumu pirms Līguma termiņa beigām, Pusēm savstarpēji rakstveidā par to vienojoties.
	4. Līguma grozījumi ir pieļaujami:
		1. ja tie nemaina Līguma vispārējo raksturu;
		2. ja tie atbilst Publisko iepirkumu likuma nosacījumiem.
		3. Puses var izbeigt Līgumu pirms Līguma termiņa beigām, Pusēm savstarpēji rakstveidā vienojoties.
		4. Pasūtītājs ir tiesīgs izbeigt Līguma darbību pirms termiņa, iesniedzot Izpildītājam paziņojumu par to vismaz 1 (vienu) mēnesi iepriekš. Tādā gadījumā Pasūtītājs norēķinās ar Izpildītāju par faktiski sniegto pakalpojumu.
	5. Pasūtītājam ir tiesības vienpusēji izbeigt Līgumu bez Izpildītāja piekrišanas, ja:
		1. Izpildītājs 3 (trīs) reizes nav ievērojis Līgumā noteikto Pakalpojuma izpildes termiņu, par ko Pasūtītājs ir sastādījis rakstveida brīdinājumu un elektroniski nosūtījis uz Līgumā norādīto Izpildītāja e-pastu;
		2. Izpildītājs 3 (trīs) reizes Pakalpojumu veicis nekvalitatīvi vai Līguma noteikumiem neatbilstoši, par ko Līgumā noteiktā kārtībā Pasūtītājs ir sastādījis aktu par konstatētajām neatbilstībām;
		3. Izpildītājs atsākās veikt Pakalpojumu atbilstoši Līguma noteikumiem un Pasūtītāja norādījumiem;
		4. Pasūtītājam zudusi nepieciešamība pēc Pakalpojuma.
	6. Izpildītājam ir tiesības vienpusēji izbeigt Līgumu bez Pasūtītāja piekrišanas, ja Pasūtītājs vismaz 3 (trīs) reizes pēc kārtas nav ievērojos Līgumā noteikto Pakalpojuma apmaksas termiņu.
	7. Izbeidzot Līgumu Līgumā noteiktajos gadījumos, Izpildītājs maksā Pasūtītājam Līgumā noteikto līgumsodu un atlīdzina Pasūtītājam radušos zaudējumus.
8. **Vispārīgie noteikumi**
	1. Strīdus un nesaskaņas, kas var rasties Līguma izpildes rezultātā vai sakarā ar Līgumu, Puses atrisina savstarpēju pārrunu ceļā. Ja Puses nevar panākt vienošanos, tad domstarpības risināmas Latvijas Republikas tiesā, atbilstoši Latvijas Republikas normatīvo aktu noteikumiem.
	2. Līguma pielikumi, kā arī jebkuri grozījumi un papildinājumi Līgumam, ir spēkā tikai tad, ja tie izdarīti rakstveidā un tos parakstījušas abas Puses.
	3. Visa rakstveida sarakste uzskatāma par saņemtu attiecīgajā darba dienā, ja tā nosūtīta uz Pušu norādītajām elektroniskā pasta adresēm no pirmdienas līdz piektdienai, no plkst. 8:00 līdz plkst. 17:00.
	4. Ja kādi no Līguma noteikumiem zaudē juridisku spēku, tas nerada pārējo noteikumu spēkā neesamību. Šādus spēkā neesošus noteikumus aizstāj ar citiem Līguma mērķim un saturam atbilstošiem noteikumiem.
	5. Puses paziņo viena otrai par Pušu pilnvarotās personas maiņu, juridiskā statusa, juridiskās vai korespondences adreses un bankas rekvizītu maiņu, tās reorganizāciju vai likvidāciju 5 (piecu) darba dienu laikā, nosūtot ierakstītu paziņojumu, kas kļūst par Līguma neatņemamu sastāvdaļu.
	6. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību un tiesību pārņēmējiem.
	7. Nevienai no Pusēm nav tiesību nodot savas Līgumā noteiktās tiesības un pienākumus trešajai personai bez otras Puses rakstiskas piekrišanas.
	8. Puses vienojas neizpaust konfidenciāla rakstura informāciju, kas attiecas uz otru Pusi un kļuvusi zināma Līguma darbības laikā. Konfidencialitātes nosacījums attiecas gan uz rakstisku informāciju, gan mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šeit minētajai konfidencialitātes saistībai ir beztermiņa raksturs.
	9. Puses vienojas, ka ar Līguma izpildi saistītos jautājumus (nosūta Pieprasījumu, saskaņo Pakalpojuma nodošanas – pieņemšanas aktu, sastāda aktu par nepilnībām, gatavo pretenzijas, un tml.) risinās šādas Pušu pilnvarotās personas:
		1. No Pasūtītāja Puses – Jurijs Jevsikovs, dārzkopības iecirkņa darbu vadītājs, tālr.: 29964079, fakss: 65467652; e-pasts: jurijs.jevsikovs@labiekartosana.lv;
		2. No Izpildītāja Puses – Jevgeņijs Dubovskis, valdes priekšsēdētājs, tālr.: 29121830, fakss: 65471747; e-pasts: dubiki@inbox.lv.
	10. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā punktiem, un to apliecina, parakstot Līgumu.
	11. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
	12. Līgums ir sastādīts uz parakstīts 2 (divos) eksemplāros uz 8 (astoņi) lapām, no kurām:
		1. Līguma pamatteksts uz 5 (pieci) lapām;
		2. Līguma 1. Pielikums “Tehniskais piedāvājums” uz 2 (divi) lapām;
		3. Līguma 2.Pielikums „Finanšu piedāvājums” uz 1 (viens) lapām.
	13. Abi Līguma eksemplāri ir identiski, un tiem ir vienāds juridisks spēks. Viens Līguma eksemplārs glabājas pie Pasūtītāja, otrs pie – Izpildītāja.
9. **Pušu rekvizīti**

|  |  |  |
| --- | --- | --- |
| **Pasūtītājs** **Sabiedrība ar ierobežotu atbildību “Labiekārtošana-D”** |  |  **Izpildītājs****Sabiedrība ar ierobežotu atbildību "DUBIKI"** |
| Reģistrācijas numurs: 41503003033 |  | Reģistrācijas numurs:  41503028323 |
| Juridiskā adrese : 1.Pasažieru iela 6, Daugavpils LV-5401 |  | Juridiskā adrese: Daugavpils nov., Vecsalienas pag., Červonka, "Červonka-1", LV-5400 |
| Banka: A/S ,,Swedbank”,kods: HABALV22,n/konts: LV39HABA0001407041170 |  | Banka: A/S Swedbank, kods: HABALV22,n/konts: LV15HABA0551001624109 |
| Valdes loceklis \_\_\_\_\_\_\_\_\_\_\_\_\_\_\_\_\_\_\_ **M.Truskovskis** |  | Valdes priekšsēdētājs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**J.Dubovskis**  |